# Die Schedelsche Weltchronik (deutsch):273

| 272 <<<Vorheriges Blatt | Die Schedelsche Weltchronik Blatt CCLXXIII | Nächstes Blatt>>> 274 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CCLXXII verso:

meer zwischen der Thonaw vnd dem vorgenanten berg Hemus wonende die man yetzo Bulgaros nennt. Nach denselben gegen mittag bis gein Hellespontum ist Romania ein Kriechische nation. doch ettwen barbarisch. vnd zu vnßern zeitten nach außtilgung des Kriechischen kaiserthumbs durch herrschung der Tu$^e$rcken widerumb in die barbarey gewendt. Diss lands hawbtstatt ist Constantinopel vormals Agios genant. die haben die Lacedemonier vnder Pansania dem hawbtman gepawt (von welcher statt vrsprung. namen. herkomen vnnd wesen hieuor in disem bu$^o$ch an seinen enden in der gestalt wie Eneas so$^e$lchs beschriben hat gnu$^o$gsam meldung beschiht. deßhalb seine schrift hie widerumb einzebringen vermyden bleibt) In diser statt sind vil gemeyne concilia vnder den kaisern gehalten. vil in dem cristenlichen glawben entstandne ketzerey verdru$^e$ckte. vnd auch vil ketzerey erfunden[.] Vnder denen die am lengsten blyben ist die von dem außgang des heilligen gaists darnach vnder babst Eugenio dem vierden in der versamlung zu Florentz nit allain von den Lateinischen sunder auch von den Kriechischen verdambt vnd außgeschloßen worden ist. Aber wiewol Johannes der Constantinopolitanisch patriarch vnd Johannes der Kriechisch kaiser mit der lateinischen kirchen einmu$^e$etigclich die artickel des glawbens gesungen haben so wolt doch die Constantinopolitanisch kirch solchs nit anemen. Der patriarch starb zu Florentz der in die vereinigung verwilligt het so lebet der kaiser nach seiner haymfart nicht lang. Constantinus der kaiser nach ime eintweders betrogen oder willigclich vnsynnende wolt in solche vereynigung nicht verwilligen. sunder er vertribe Gregorium den patriarchen darumb das er der warheit des glawbens folget. also schicket babst Nicolaus der fu$^e$nft daselbsthin ysidorum den Sabinensischen cardinal gar einen treffenlichen man der die kirchen der Rewssen vorlangst geregirt het zeerforschen auß was vrsache die Kriechisch nation irer legaten vertrag vnnd aynigung zu Florentz mit den lateinischen angenomen verachtet. Derselb cardinal het den Constantinopolitanischen kaiser vnd seine rete yetzo auff den rechten weg gebracht als der krieg des Machomets vrberling wider sie entstund. Ich syhe vil vnßrer zeit nicht allain glawbwirdig lerer vnd poeten sunder auch gschihtbschreiber der irrunng wesende das sye die Tu$^e$rcken Teu$^e$cros haißen. ich glawb auß der bewegnus das die tu$^e$rcken troyam besitzen die ettwen die teu$^e$cri inngehabt haben. aber derselben vrsprung ist auß Creta oder Candia vnd welschem lannd. So sind die tu$^e$rcken auß Scithia. die sich zu vnßern zeiten also gemeret haben das sie Asiam vnd Kriechisch land besitzende den lateinischen vnd cristenlichen namen weyt vnd prayt erschrecken. von dem hernach meldung beschiht.

## CCLXXIII recto:

Wiewol sich nw nach ordnunng durch Eneam pium in seiner beschreibung Europe gehalten gepu$^e$eret von dem Tu$^e$rckischen volck vnd iren geschihten. vnnd auch von bestreittung vnd verlust der statt Constantinopel durch die Tu$^e$rcken in zeitten desselben Enee geu$^e$bt meldung vnd erzelung zu thun. yedoch nach dem von der selben bestreittung hieuor in dem bu$^o$ch am .cc.xlix. blat bey einer sunderen figur vnd auch sunst an vil enden diss bu$^o$chs von den vberziehungen. gewaltsamkeit vnd bedrangknussen so die Tu$^e$rcken in solcher zeit vnßerer gedechtnus vnd auch dauor nicht allain in dem Hungrischen sunder auch in andern landen den cristen menschen manigfeltigclich gethan haben zu mermaln anzaigung vnd erzelung beschehen ist so ist im besten vermyden dieselben ding yetzund abermals an disem ende zeerwidern vnd widerumb zeerzelen. nach dem solche erwiderung nit allain nit nu$^e$tzlich sunder auch vnnottu$^e$rftig vnd darzu den lesern verdrießlich sein wu$^e$rdt.
Macedonia das lannd ettwen ein herrscherin der erden zu nehst an das land Tracia zwischen dem nydergang vnd mittag stossende erstreckt sich zwischen dem Egeischen vnd Adriatischen meer vnd hat hinden zu ru$^e$gk gein der mittagigen seyten Tessaltam vnd Magnesiam. von mitternacht Peoniam vnd Paflagoniam. Dieselben gegenten sind nachfogend dem Macedonischen land zugelegt worden. Epyrue vnd das Illiricisch land raicht auch an Macedoniam. eins gein mittag das ander gein mitternacht. An dem adriaticischen gestadt ligt die alt statt Dirachium von Cheroneso da sie gelegen ist den namen behabende. dauor Epidana genant vnd ettwen von dem Corcireischen volck gepawt. vnd nicht weyt vnderhalb disem land was die statt Appollonia mit gar gu$^o$ten gesetzen auffgericht vnd von wegen des kaisers Augusti der daselbst die kriechischen schrift gelernet hat gedechtnußwirdig. An den andern gestadt ist thessalonica ettwen ein mechtige statt. die dann sant Paulßen epistel vnnd sendbrieff vnnd des